मांगने से नहीं मिलता तो अधिकार छीन लेना चाहिए : पवार  
चुनाव में 50 प्रतिशत आरक्षण महिलाओं का अधिकार है और अगर मांगने से नहीं मिलता तो छीन लेना चाहिए। शरद पवार ने महिलाओें को यह नसीहत दी है।
महिलाओं को अगर उनका अधिकार नहीं मिलता है तो उसे छीन लेना चाहिए। महिलाओं को यह नसीहत एनसीपी नेता और केन्द्रीय मंत्री शरद पवार ने दी है।
	शरद पवार मालाड में आयोजित महिला सम्मेलन में बोल रहे थे। पवार ने यह भी दावा किया कि महानगर पालिका हो या कोई अन्य चुनाव 50 प्रतिशत आरक्षण महिलाओं का मूलभूत अधिकार है और वह संसद में इस कानून को पास कराये बिना शांत नहीं बैठेंगे। पवार ने भ्रष्टाचार के खिलाफ कड़ा कदम उठाने की जरूरत तो बताई लेकिन किसी का नाम लिए बिना भ्रष्टाचार के नाम पर मुबंई में एक नया वर्ग खड़ा हो गया है कहकर चुटकी भी ली।